У Вікіпедыі ёсць артыкулы пра іншых асоб з прозвішчам Дураў.

**Павел Валер’евіч Дураў** (10 кастрычніка 1984, Ленінград) — расійскі прадпрымальнік, праграміст, рублёвы мільярдэр, адзін са стваральнікаў сацыяльнай сеткі Вконтакте і аднайменнай кампаніі. Былы генеральны дырэктар УКантакце (2006—2014). У студэнцкія гады лаўрэат стыпендый Прэзідэнта РФ і Урада РФ, трохразовы лаўрэат Патанінскай стыпендыі. На дадзены момант знаходзіцца за мяжой і не збіраецца вяртацца ў Расію.

У 2001 годзе з адзнакай скончыў Акадэмічную гімназію Санкт-Пецярбургскага дзяржаўнага ўніверсітэта, у 2006 годзе — філалагічны факультэт Санкт-Пецярбургскага дзяржаўнага ўніверсітэта па спецыяльнасці «Англійская філалогія і пераклад» з чырвоным дыпломам. Годам раней скончыў прафесійную падрыхтоўку на факультэце ваеннага навучання СПбДУ па спецыялізацыі «Прапаганда і псіхалагічная вайна», пасля заканчэння якой атрымаў званне лейтэнанта запасу. Адразу па заканчэнні ВНУ ён стварыў «УКантакце», найбуйнейшую на дадзены момант сацыяльную сетку ў Расіі. На 2011 год Дураў, які валодаў маёмасцю ў 7,9 мільярда рублёў, займаў 350-е месца ў рэйтынгу расійскіх мільярдэраў.

Павел з’яўляецца вегетарыянцам і прытрымліваецца лібертарыянскіх палітычных поглядаў. Дурава называюць расійскім Маркам Цукербергам, а таксама часта крытыкуюць за яго эксцэнтрычныя выхадкі і выказванні. 19 лістапада 2012 года выйшла кніга Мікалая Конанава «Код Дурава», якая апісвае станаўленне «УКантакце» і яе стваральніка; на яе экранізацыю набыла правы кампанія AR Films.

Telegram
--------

Першы кліент Telegram быў прадстаўлены 14 жніўня 2013 года. Да лістапада таго ж года праграма ўжо мела каля 1 мільёна ўстановак, паводле дадзеных партала "TJournal". Павел Дураў у інтэрв'ю The New York Times распавёў, што ідэя дадатку зарадзілася ў яго яшчэ ў 2011 годзе, калі ён сутыкнуўся з неабходнасцю бяспечнай камунікацыі пасля візіту спецназаўцаў. Пасля іх сыходу Дураў адразу звязаўся са сваім братам Мікалаем і ўсвядоміў адсутнасць бяспечнага спосабу зносін. Telegram заснаваны на тэхналогіі шыфравання перапіскі MTProto, распрацаванай братам Паўла Мікалаем.

У 2018 годзе Дураў заявіў аб намеры запусціць блокчейн-платформу TON з крыптовалютай Gram. Telegram прыцягнуў у гэты праект $1,7 млрд інвестыцый. Аднак з-за забароны Gram Камісіяй па каштоўных паперах і біржам ЗША ў 2020 годзе кампаніі прыйшлося адмовіцца ад гэтай ідэі.

Зноскі
------

1. ↑
2. ↑  Павел Дуров получил гражданство ОАЭ
3. ↑  Décret du 23 août 2021 portant naturalisation, réintégration, mention d'enfants mineurs bénéficiant de l'effet collectif attaché à l'acquisition de la nationalité française par leurs parents, francisation de noms et de prénoms et libération de l'allégeance française
4. ↑   Праверана 26 чэрвеня 2023.
5. ↑
6. ↑  Павла Дурова уволили с поста гендиректора «ВКонтакте». РИА Новости
7. ↑  Телеграмма от Дурова (руск.). *Ведомости* (15 жніўня 2013). Праверана 17 красавіка 2024.

|  |  |
| --- | --- |
| ⚙️   У сацыяльных сетках | VK · Telegram (англ.) · Telegram (руск.) · Twitter |
| Фота, відэа і аўдыё | Instagram · YouTube |
| Тэматычныя сайты | Internet Movie Database · КиноПоиск |
| Слоўнікі і энцыклапедыі | Лентапедыя · Дзелавы Пецярбург · Даведка РІА · OpenSanctions |
| Генеалогія і некрапалістыка | Geni.com · Rodovid |
| Нарматыўны кантроль | GND: 1272832635 · ISNI: 0000000498841149 · LCCN: no2017145772 · NLP: a0000003785826 · VIAF: 8227151051882333530006 |